CELEX: 32010R0245
Language: da
Date: 2010-03-23 00:00:00
Title: Kommissionens forordning (EU) nr. 245/2010 af 23. marts 2010 om undtagelse fra forordning (EF) nr. 288/209 vedrørende fristen for, hvornår medlemsstaterne skal meddele deres strategi til Kommissionen, og fristen for, hvornår Kommissionen skal træffe endelig afgørelse om tildeling af støtte inden for rammerne af skolefrugtordningen

24.3.2010   
            
            
               DA
            
            
               Den Europæiske Unions Tidende
            
            
               L 77/50
            
         KOMMISSIONENS FORORDNING (EU) nr. 245/2010
   af 23. marts 2010
   om undtagelse fra forordning (EF) nr. 288/209 vedrørende fristen for, hvornår medlemsstaterne skal meddele deres strategi til Kommissionen, og fristen for, hvornår Kommissionen skal træffe endelig afgørelse om tildeling af støtte inden for rammerne af skolefrugtordningen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 103h, litra f), sammenholdt med artikel 4, og
   ud fra følgende betragtninger:
   
               (1)
            
            
               I henhold til artikel 4, stk. 1, i Kommissionens forordning (EF) nr. 288/2009 af 7. april 2009 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til børn på undervisningsinstitutioner inden for rammerne af en skolefrugtordning (2) skal medlemsstater, der anmoder om den støtte, der er nævnt i artikel 103ga, stk. 1, i forordning (EF) nr. 1234/2007, for perioden 1. august til 31. juli give Kommissionen meddelelse om deres strategi senest den 31. januar i det år, hvor perioden starter.
            
         
               (2)
            
            
               Enkelte medlemsstater har vanskeligt ved at overholde denne frist, blandt andet fordi de efter det første år af ordningens gennemførelse skal vurdere dens effektivitet.
            
         
               (3)
            
            
               For at give medlemsstaterne mere tid til at evaluere deres ordning og om nødvendigt ændre deres strategi bør de som en overgangsforanstaltning have tilladelse til at give meddelelse om deres strategi for perioden 1. august 2010 til 31. juli 2011 senest den 28. februar 2010.
            
         
               (4)
            
            
               Kommissionens frist for at træffe endelig afgørelse om tildeling af støtte i perioden 1. august 2010 til 31. juli 2011, som er nævnt i artikel 4, stk. 4, tredje afsnit, i Kommissionens forordning (EF) nr. 288/2009, bør tilsvarende forlænges til den 30. april 2010.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   1.   Uanset artikel 4, stk. 1, i forordning (EF) nr. 288/2009 kan medlemsstaterne meddele deres strategi for perioden 1. august 2010 til 31. juli 2011 senest den 28. februar 2010.
   2.   Uanset artikel 4, stk. 4, tredje afsnit, i forordning (EF) nr. 288/2009 træffer Kommissionen afgørelse om den endelige tildeling af støtte for perioden 1. august 2010 til 31. juli 2011 senest den 30. april 2010.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den finder anvendelse fra den 1. februar 2010.
   Den anvendes indtil den 30. april 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 94 af 8.4.2009, s. 38.